Predsjednik Opštine Tivat, Zaključkom broj: 0101-340-28 od 09.01.2019.godine, uvrdio je **Nacrt Odluke o linijskom gradskom i prigradskom prevozu putnika** na teritoriji Opštine Tivat i isti stavio na javnu raspravu, te obavezao Sekretarijat za komunalne poslove i saobraćaj da shodno Odluci o načinu i postupku učešća lokalnog stanovništva u vršenju javnih poslova sačini i sprovede javnu raspravu.

**PROGRAM JAVNE RASPRAVE**

Javna rasprava će trajati **15 dana,** počev od **10.01.2019 do 24.01.2019.godine, zaključno sa 24.01.2019.godine.**

Nacrt Odluke o linijskom gradskom i prigradskom prevozu putnika će se objaviti:

* na internet site-u Opštine Tivat**-www.opstinativat.com**
* na oglasnoj tabli unutar poslovnih prostorija Opštine Tivat
* učiniti dostupnim svim zainteresovanim građanima

Za vrijeme trajanja javne rasprave uvid u predmetni dokument može se izvršiti **svakog radnog dana u vremenu od 08 do 11h u zgradi Opštine Tivat-Sekretarijat za komunalne poslove i saobraćaj (I sprat, kancelarija br.11).**

Dostavljanje primjedbi, predloga, mišljenja i sugestija svih zainteresovanih subjekata može se izvršiti u:

* elektonskoj formi **na e-mail adresu javna.rasprava@opstinativat.com**
* pisanoj formi neposredno na arhivi Opštine Tivat
* putem pošte na adresu:**Sekretarijat za komunalne poslove i** **saobraćaj,Trg Magnolija 1**, zaključno sa danom okončanja javne rasprave.

Javna rasprava sa **Organima Lokalne Uprave** i nadležnim Savjetima održaće se dana **21 januara (ponedjeljak)**, sa početkom **u 12:00 časova**, u Sali za sastanke na II spratu zgrade Opštine Tivat.

**Centralna javna rasprava** povodom Nacrta naznačene odluke, održat će se u Multimedijalnoj Sali Opštine Tivat dana **22.01 (utorak) 2019.godine u 17:00 časova**.

Program javne rasprave objavit će se :

* na site-u Opštine Tivat
* putem Radio Tivta
* na oglasnoj tabli unutar poslovnih prostorija Opštine Tivat

Sekretarijat za komunalne poslove i saobraćaj, razmotriće primjedbe, predloge, mišljenja i sugestije učesnika javne rasprave, nakon čega će sačiniti Izvještaj o sprovedenoj javnoj raspravi.

Broj:1001-340-12

Tivat, 09.01.2019.godine Sekretarijat za komunalne poslove i saobraća

Sekretarka Sekretarijata

Tatjana Jelić,dipl.pravnica